کیریستین بیل

کٮریستیین چارلز فٮلیپ بِیل (بزائه‌ی ۳۰ ژانویه ۱۹۷۴) اتا اٮنگلیسی بازیگر هسته. وه شه تن و بدن ِتغییر وضع هدائن وسّه سینما دله بشناسی وونه و خله ژانرهای مختلف دله اصلی مردِ نقش ره داشته. وه خله جوایز بیته که اتا اوسکار و دِتا گولدن گلوب ره شامل وونه.

وه اتا انگلیسی خانواده جه، ولز درون دنیا بمو و شه اولین نقش که موفق بی‌یه ره ۱۳ سالگی استیون اسپیلبرگ ِسال ۱۹۸۷ فیلم که ونه نوم امپایر آف د سان بی‌یه، دله کا بکرده که اتا جنگی فیلم بی‌یه. وه اون گدر جه حدود ده سال خله اصلی و مکمل نقشون ره بازی هاکرده ولی زمونی که پاتریک بتمن ِرول ره امریکن سایکو (۲۰۰۰) دله داشته، خله اسم درهاکرده و چار سال دمبال‌ته مکانیست (۲۰۰۴) جه ونه هنر درهکته. سال ۲۰۰۵ بورده و بتمن ِسوپرهیرو (ابرقهرمونی) نقش ره اتا سه‌قسمتی فیلم دله شروع هاکرده که ونه آخرین قسمت تا ۲۰۱۲ بکشی‌یهو اینتا نقش دله خله معروف‌ته بیّه.

وه خله فیلم‌ها دله اصلی نقش ره دارنه که وشون میون جه دِ پرستیژ (۲۰۰۶)، ترمیناتور سلویشن (۲۰۰۹)، پابلیک اِنِمی (۲۰۰۹)، اکسدوس: گادز اند کینگز (۲۰۱۴) و ثور: لاو اند تندر (۲۰۲۲) بنشنه نوم بَوردن. وه سال ۲۰۱۰ اتا بوکسور نقش ره دِ فایتر فیلم دله بیته که وه ره سیب دینگونه که شه وزن ره کم هاکرده و انده خار فیلم بازی هاکرده که هم اوسکار و هم گولدن گلوب جایزه ره بیته. وه پئی‌ته امریکن هاستل (۲۰۱۳) و دِ بیگ شورت (۲۰۱۵) و وایس (۲۰۱۸) فیلمون وسّه هم اوسکار ِکاندید بیّه که موفق نیّه جایزه ره بَیره.

 منابع 
 انگلیسی ویکی‌پدیا

رج:زننه آدمون
رج:بریتانیا بازیگرون